Harry Elving

Henrik Anton (Harry) Elving (17. elokuuta 1881 Helsinki – 28. helmikuuta 1946 Turku) oli suomalainen ylilääkäri ja professori.

Harry Elvingin vanhemmat olivat vuorineuvos Rudolf Bernhard Elving ja vapaaherratar Anna Charlotta von Bonsdorff. Hän pääsi ylioppilaaksi 1899 (Nya svenska läroverket i Helsingfors) ja valmistui Helsingin yliopistosta filosofian kandidaatiksi 1903, lääketieteen kandidaatiksi 1905, filosofian maisteriksi 1907, lääketieteen lisensiaatiksi 1910 sekä lääketieteen ja kirurgian tohtoriksi 1913. Elving teki opintomatkoja Sveitsiin 1912 sekä Saksaan 1913 ja 1922.

Elving oli sairaalalääkärinä Helsingissä 1907–1930 (muun muassa Helsingin kirurgisen sairaalan apulaislääkärinä 1914–1917 ja Marian sairaalan alilääkärinä 1920–1930) ja Turun lääninsairaalan ylilääkärinä vuodesta 1930 alkaen. Hän oli Helsingin yliopiston kirurgian dosenttina 1922–1937. Elving sai professorin arvon 1938.

Harry Elving oli naimisissa vuodesta 1881 vapaaherratar Märtha Charlotta Rosina von Troilin kanssa.

Julkaisuja 
 Die extrapleurale Thorakoplastik, Helsingin yliopiston väitöskirja.  Verlagsbuchhandlung von Julius Springer, Berlin 1913

Lähteet 

Suomalaiset lääkärit
Suomalaiset professorin arvonimen saaneet
Vuonna 1881 syntyneet
Vuonna 1946 kuolleet